Peaprokuröri juhis: varastatud jalgratta otsimisest võib loobuda kahe kuuga
#000003
Läinud nädalal kinnitas riigi peaprokurör Andres Parmas ametliku juhisega prokuratuuri prioriteetsed ja vähemprioriteetsed valdkonnad, kus seisab muu hulgas, et kui väiksema mõjuga kuritegude toimepanija leidmiseks kulub ebamõislikult palju ressursse, lõpetatakse uurimine kahe kuu jooksul.
#000004
Põhja ringkonnaprokuratuuri juhtivprokurör Saskia Kask ütles ERR-ile, et prioriteete on politsei ja prokuratuur pidevalt seadnud.
#000005
"Just selleks, et ühtlustada seda mõistmist üle riigi ja et see oleks aus ja avatud," selgitas Kask, kelle sõnul ei suuda ükski riik menetleda kõiki kuritegusid. "Ja ma arvan, et see ei peakski nii olema. Ma peame igal juhul sihistama oma tegevuse just nendele kuritegudele, millel on mõju," sõnas Kask.
#000006
Prioriteetseid valdkondi seisab juhises üksteist. Nende sekka mahuvad organiseeritud narkokuriteod, inimkaubandus, riigivastased kuriteod, lähisuhtevägivald, alaealiste seksuaalne väärkohtlemine, alaealiste toime pandud kuriteod, küberkuriteod, rahvusvaheline finantssektori rahapesu, suure kahjuga majanduskuriteod, raske korruptsioon ja keskkonnakuriteod. Kõigi nende valdkondade jaoks on määratud vastutavad prokurörid.
#000007
"Kui me räägime näiteks valgekrae majanduskuritegevusest, siis inimene nende kuritegude mõju ilmselt nii selgelt ei tunneta, kui näiteks oma varastatud muruniidukit," sõnas Kask. "Aga läbi riigi majanduse ja julgeoleku mõjutavad need rasked kuriteod tavalise inimese toimetulekut palju enam kui see varastatud ratas või muruniiduk."
#000008
Niisiis on juhises ka teine nimekiri. Sinna kuuluvad ähvardamine; kehaline väärkohtlemine, millest paraneb vähemalt nelja nädalaga; vargus, kui kahju ei ületa 40 000 eurot; väiksem kelmus ja arvutikelmus; samuti asja omavoliline kasutamine; avaliku korra rikkumine; omavoliline sissetung; dokumendi võltsimine ja võltsitud dokumendi kasutamine.
#000009
Need on kaasused, mille puhul lõpetatakse kriminaalmenetlus kahe kuu jooksul, kui teo toimepanija tuvastamiseks puudub perspektiiv või kui tema otsimine peale kuluvat ressurssi arvestades otstarbekas.
#000010
"Enamasti on siin sotsiaalsed probleemid," selgitas Kask "Seal on toimetulekuraskustega inimesed, vaimse tervise probleemidega inimesed, sõltuvusprobleemidega inimesed, kes neid tegusid toime panevad. Ja siin, tõepoolest, pole kriminaalmenetlusega mitte kuidagi võimalik neid probleeme lahendada ja neid põhjuseid ravida."
#000012
Kask juhtis tähelepanu, et ehkki kuriteo piir algab 400-eurosest vargusest, peab kuriteona menetlema ka korduvat vargust. "Isegi, kui inimene varastas iga kord näiteks ühe mandariini," märkis Kask ning lisas, et taolise varguse puhul võivad menetluskulud küündida tuhandete eurodeni.
#000013
"Ja me peame võtma selle aja, et inimesele selgitada, miks me tema muruniiduki vargusega piisavalt kiiresti ei tegele. Ja andma siis nõu, kuidas oma vara ka paremini kaitsta," märkis Kask.
#000016
Ta tõi näite kauplustest, kes varaste takistamise asemel neid lihtsalt jälgivad, et enne politsei poole pöördumist süstemaatilise varguse jagu tõendeid kokku koguda.
#000017
"Kauplused tõesti saavad ise oma vara paremini kaitsta, nad saavad kohe sekkuda või leida lahendusi, kuidas oma turvasüsteeme parandada," sõnas Kask.
#000018
"Ja meie jaoks hästi oluline, et inimesed ikkagi annaksid teada, kui on toime pandud kuritegu. Isegi kui me nende ootustele vastavalt ei reageeri," jätkas juhtivprokurör. "Siis me saame jälgida, kas on pead tõstmas mingi süsteemne kuritegevus, tuvastada trende, omada ülevaadet ja seeläbi luua tegelikult turvalisemat riiki. Ja kui me oleme tuvastanud kurjategijal vara, mis ei kuulu talle, siis me saame omaniku selle varaga taas kokku viia."
#000019
Peaprokurör Andres Parmase juhises seisab veel, et väiksema mõjuga kuritegudes võib toimepanija olla küll tuvastatud, aga kui menetluse mõju ja toimingutele kuluva ressursi tasakaalu arvestades ei ole uurimistoimingute läbiviimine otstarbekas, jäävad need ootele kuni vajalik ressurss leitakse. Lisaks juba nimetatud vargustele ja kelmustele käib selle suunise alla ka korduv ilma juhiloata sõitmine.
#000020
Saskia Kask ei usu, et halbade kavatsustega inimesed peaprokuröri suunistest innustust saavad. "Sest kui me näeme, et keegi tahab seda kuidagi ära kasutada või arvab, et nüüd on vaba voli panna toime kuritegusid, kui me näeme, et kuskil tõstab pead mingisugune kuritegevus, mis riivab kogukonna turvatunnet, siis loomulikult sellele politsei ja prokuratuur oma fookuse suunavad," sõnas Kask.
#000021
Poekettide hinnangul suurendaks kriminaalkahju piirsumma tõstmine varastamist
#000022
Andreas Kliimant: lähisuhtevägivalla ohvrid vajavad põhjalikumat abi
#000023
Rein Sikk: absurdi tipp ehk varga paljastamise eest 20 miljonit eurot trahvi
#000024
Nele Peil: vargus ei saa muutuda vaikimisi aktsepteeritud tegevuseks
#000025
Saksamaa kehtestab piirikontrolli Poola ja Tšehhiga
#000026
Lääneranna valla hinnangul oli koolireform hoolimata kohtuvaidlustest vajalik
#000029
Hannes Kaljujärv: kuigi "Päikesepoisid" on komöödia, on ses ka nukraid toone
#000032
Koalitsioon ei taha riigieelarve vastuvõtmist usaldushääletusega siduda
#000034
Rahvusringhäälingu arendusosakond otsib oma meeskonda frontend arendajat
#000035
Kallase abikaasa nõudis kriitikult välja 1500 eurot kahjutasu
#000038
Farmakoloog: multivitamiinid võib apteegis rahuga riiulile jätta
#000040
Kurikuulsa ristiisa surma tõttu võib Sitsiilias puhkeda maffiasõda
#000041
"Pealtnägija": kuidas valmis 15,4 miljonit eurot maksev draamasari "Estonia"?
#000056
Venemaa soovib uuesti ühineda ÜRO inimõiguste nõukoguga
#000060
Riigikogu asub arutama vaenukõne eelnõu
#000062
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000063